**ОБЩИНСКА ИЗБИРАТЕЛНА КОМИСИЯ – ЕТРОПОЛЕ**

**ПРОТОКОЛ № 23/25.10.2015 г.**

Днес, 25.10.2015 г. от 10.00 часа се проведе заседание на Общинска избирателна комисия – Етрополе /ОИК – Етрополе/ при следния

ДНЕВЕН РЕД:

1. Разглеждане на жалба от предизборния щаб на местна коалиция ЕТРОПОЛЕ.

На заседанието присъстват:

1. Цветомира Велчева
2. Петър Васов
3. Росина Герасимова
4. Искра Божкова
5. Николинка Цветкова
6. Цветелина Ценкова
7. Татяна Димитрова
8. Галина Бончева

Отсъстващи – Ангелина Николова, Петя Цветанова и Веселка Налбатска.

На заседанието присъства и външен експерт, привлечен към ОИК – адвокат Тодор Кайров.

Заседанието бе открито в 10.00 часа и председателствано от госпожа Цветомира Велчева – Председател на ОИК – Етрополе.

**ЦВЕТОМИРА ВЕЛЧЕВА:** Добър ден, колеги! В залата присъстват седем членове на комисията. Има кворум. Определям за протоколчик Искра Божкова, а за преброител – Цветелина Ценкова. Откривам заседанието.

Колеги, запознати сте с проекта за дневен ред на сегашното заседание.

След като нямате Ваши предложения, моля, гласувайте така предложения дневен ред.

Пристъпи се към гласуване:

Гласували: 8 /осем/ членове на ОИК:

„ЗА“ – 7 /седем/ гласа /Цветомира Велчева, Петър Васов, Росина Герасимова, Искра Божкова, Николинка Цветкова, Цветелина Ценкова,Татяна Димитрова, Галина Бончева /;

„ПРОТИВ“ – Няма.

**ЦВЕТОМИРА ВЕЛЧЕВА**: С 8 /осем/ гласа „ЗА” дневният ред се приема.

\*\*\*

Цветомира Велчева: По точка 1. Ви информирам, че в ОИК е постъпила жалба от предизборния щаб на местна коалиция ЕТРОПОЛЕ относно устни указания, които са давани на СИК във връзка със сгъването на бюлетините и разкриване тайната на вота в някои секции. Тези указания са следните: да се спазва сгъването на бюлетината по решение № 2608 на ЦИК от члена на СИК, който ги откъсва и подава на избирателя, а именно да сгъва два пъти бюлетината. А след като избирателя упражни правото си на глас и след полагането на втори печат и откъсването на отрязъка от бюлетината, избирателят ако се съмнява, че ще се разкрие вота му, по желание да сгъва същата още два или три пъти и чак тогава да се пуска в избирателната кутия.

Причината за даването на това указание е постъпил сигнал, че бюлетините се разтварят и вота на избирателите се вижда. Наистина в началото на изборния ден е имало секции в които бюлетините са се разтваряли, но към момента комисиите в най-натоварените секции работят добре. Избирателите сами си преценяват дали ще прегънат още бюлетините си.

В жалбата е изложено, че закона разпорежда, че бюлетините се сгъват веднъж. Но в решение № 2608-МИ/НР от 15.10.2015 г. на ЦИК е указано, че бюлетините се сгъват по два пъти и на избирателя се дават указания да сгъва бюлетината по същия начин. Същото решение е раздадено на всички СИК на територията на общината и им е казано членът, който откъсва и подава бюлетините на избирателя да го спазва.

Всички указания, които се дават макар и устно от ОИК са продиктувани от изборния кодекс и решенията на ЦИК.

ОИК не определя размера на бюлетината, който всъщност е причината в началото на изборния ден да има разтворили се бюлетини на гласоподаватели. Затова са дадени указанията по-горе, след поставяне на печат и откъсване на отрязъка, при желание гласоподавателя да сгъва още бюлетината си.

Предвид изложеното и на основание чл. 87, ал. 1, т. 1, т. 2 и т. 22 от Изборния кодекс, предлагам Общинската избирателна комисия да вземе следното

РЕШЕНИЕ № 130/25.10.2015 г.

Оставя без уважение жалбата на предизборния щаб на местна коалиция ЕТРОПОЛЕ, тъй като:

1. Изложеното в нея относно дадени указания на СИК по телефон от ОИК, първо не конкретизират СИК и второ Изборния кодекс не съдържа забранителна разпоредба за устни указания, за които не е задължително вземането на нарочни решения на ОИК.
2. Разпоредбата на т. 1, 2, 3 и 4 от Решение № 2608-МИ/НР от 15.10.2015 г. на ЦИК - да се сгъва два пъти бюлетината и да се указва на избирателя той също да я сгъне по този начин, се спазва от СИК.

ЦВЕТОМИРА ВЕЛЧЕВА: Колеги, имате ли забележки по предложението?

След като няма, нека пристъпим към гласуване.

Резултати: „ЗА“ - 8 /осем/ гласа /Цветомира Велчева, Петър Васов, Росина Герасимова, Искра Божкова, Николинка Цветкова, Цветелина Ценкова, Галина Бончева /

„ПРОТИВ“ – Няма.

Гласуването е поименно и е отразено и в приложение № 1 към настоящия протокол.

Колеги, Решение № 130/25.10.2015 г. е прието.

\*\*\*

Поради изчерпване на дневния ред заседанието бе закрито в 10.30 часа.

**ПРЕДСЕДАТЕЛ:**

**Цветомира Велчева**

**СЕКРЕТАР:**

**Петър Васов**

**Протоколчик:**

**Искра Божкова**